ครม. เตรียมพิจารณามาตรการสนับสนุนการใช้รถยนต์ไฟฟ้า ลดภาษีประจำปีรถ EV
การประชุมคณะรัฐมนตรีวันนี้ (26 ก.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยเป็นการประชุมครั้งแรกหลังจากการอภิปรายไม่ไว้วางใจนายกรัฐมนตรีและ ครม. สำหรับวาระการพิจารณาที่น่าสนใจ ได้แก่ มาตรการสนับสนุนการใช้และผลิตรถยนต์ไฟฟ้า (EV) โดยกระทรวงการคลังเสนอร่างประกาศกระทรวงการคลัง เรื่อง การยกเว้นอากรศุลกากรสำหรับรถยนต์ไฟฟ้าแบบแบตเตอรี่ที่ประกอบผลิต ในเขตปลอดอากรตามกฎหมายว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย และเสนอโครงการสลากการกุศล กระทรวงอุดมศึกษาฯ เสนอ แผนปฏิบัติการด้านปัญญาประดิษฐ์เพื่อการพัฒนาประเทศไทย พ.ศ.2565 – 2570กระทรวงคมนาคม เสนอ ร่างพระราชกฤษฎีกาการลดภาษีประจำปีสำหรับรถที่ขับเคลื่อนด้วยพลังงานไฟฟ้าอย่างเดียวตามกฎหมายว่า ด้วยรถยนต์ พ.ศ... กระทรวงพลังงาน เสนอ การขอเพิ่มวงเงินกู้ระยะสั้นแบบ Credit Line ของการไฟฟ้าฝ่ายผลิตประเทศไทย เพื่อรองรับการกู้เงินเสริมสภาพคล่องจากการรับภาระค่าไฟฟ้านอกจากนี้ จะมีการเสนอ ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่...) พ.ศ... ซึ่งมาตราการภาษีเพื่อสนับสนุนการบริจาคด้านสาธารณสุขเพิ่มเติมกระทรวงยุติธรรม เสนอ โครงการเสริมสร้างและยกระดับความร่วมมือกับประเทศเพื่อนบ้านในการยุติแหล่งผลิตยาเสพติดและทำลายเครือข่ายการค้ายาเสพติดระหว่างประเทศกระทรวงศึกษาธิการ เสนอ การปรับอัตราเงินอุดหนุนรายหัวตามความจำเป็นพื้นฐานเพื่อลดภาระค่าใช้จ่ายของผู้เรียนและเพิ่มศักยภาพสถานศึกษาในการจัดการศึกษาขั้นพื้นฐาน